হাওড়া পুরসভায় কোটি টাকার দুর্নীতি অভিযোগ নিয়ে হাইকোর্টে জনস্বার্থ মামলা

হাওড়া: হাওড়া (Howrah) পুরসভার বিভিন্ন প্রকল্পে দুর্নীতির অভিযোগ ঘিরে কলকাতা হাইকোর্টে (হাওড়া (Howrah) পুরসভার বিভিন্ন প্রকল্পে দুর্নীতির অভিযোগ ঘিরে কলকাতা হাইকোর্টে (Calcutta High Court) নয়া জনস্বার্থ মামলা। প্রধানমন্ত্রী আবাস যোজনা) নয়া জনস্বার্থ মামলা। প্রধানমন্ত্রী আবাস যোজনা, শৌচাগার নির্মাণ সহ একাধিক কেন্দ্রীয় ও রাজ্য প্রকল্পে ব্যয়ের হিসেব নিয়ে অনিয়মের অভিযোগ এনে গত ৪ নভেম্বর ২০২৫ জনস্বার্থ মামলা দায়ের করেন হাওড়া শহরের বাসিন্দা অমন শ্রীবাস্তব। বৃহস্পতিবার মামলাটি গ্রহণ করে হাইকোর্টের ডিভিশন বেঞ্চ।

অভিযোগ, ২০১৮–১৯ এবং ২০২১–২২ অর্থবর্ষে হাওড়া কর্পোরেশনের ব্যয় সংক্রান্ত রিপোর্টে অসংগতি ধরা পড়ে। কর্পোরেশনের পাঠানো এ এবং ব্যয়ের রিপোর্টে CAG সন্তুষ্ট হয়নি বলে মামলাকারীর দাবি। সেই কারণেই Aman Srivastava Vs Union of India & Others নামে মামলা রুজু হয়। কেস নম্বর, ৪৮১/২৫।

আরও পড়ুন: শীতের তিলোত্তমা দর্শনে নতুন আকর্ষণীয় প্যাকেজ আনল পরিবহণ দফতর

মামলাটি ওঠে কোলকাতা হাই কোর্টের প্রধান বিচারপতি সুজয় পাল এবং বিচারপতি পার্থ সারথি সেনের ডিভিশন বেঞ্চে। আদালত মামলাটি গ্রহণ করে কেন্দ্রীয় তদন্ত সংস্থা এবং রাজ্য সরকারকে ৬ সপ্তাহের মধ্যে রিপোর্ট পেশ করতে নির্দেশ দিয়েছে।

মামলাকারীর পক্ষের আইনজীবী রাজীব মাইতি বলেন, “আমি হাওড়া কর্পোরেশন এলাকার বাসিন্দা। নিয়মিত কর দিই। সেই টাকার সঠিক খরচের হিসেব আমরা জানতে চাই। নাগরিক হিসেবে সেটা আমাদের অধিকার।”